નિયમ મુજબ ક્વોરીમાંથી બહાર જતી રાખને રોકવા માટે મશીન અને પટ્ટાને પેક કરી દેવા જોઈએ, પરંતુ કેટલીક ક્વોરીને બાદ કરતાં બીજી ક્વોરીઓ આ નિયમનું પણ ઉલ્લંઘન કરે છે. આ મામલો ગુજરાત પોલ્યુશન કન્ટ્રોલ બોર્ડ હેઠળ આવતો હોઈ પોલ્યુશનવાળા છાશવારે તપાસ કરે છે. તે માત્ર દેખાડો હોવાના અને ગામલોકોનો માત્ર દેખાવ પૂરતા નાટક કરે છે. વાઘવા ગ્રામ પંચાયતના સભ્ય ગણપતભાઈ ચૌહાણ કહે છે, “ક્વોરીની રાખના કારણે ખેતીમાં કંઈ જ થતું નથી. આ અંગે અનેક રજૂઆતો છતાં પરિણામ શૂન્ય રહ્યું છે. પાક નથી માટે આવક નથી અને જમીન વેચવા કાઢીએ તો કોઈ લેવા તૈયાર નથી. ક્વોરીઓએ અમને ગરીબ બનાવી દીધા છે અને નાછૂટકે અમારે પણ મફતના ભાવે ક્વોરીવાળાને જમીન આપી દેવી પડે છે. ક્વોરીમાં રોજમદારી સિવાય કોઈ મોટી આવક પણ મળતી નથી.”